**Slávnostné vyhlásenie laureátov Zlatého biatca 2015, víťazov World Politician 2015 a BEST BANK 2015**

**Dámy a páni, priatelia,**

zaznie tradične Devínska fanfára Eugena Suchoňa, ktorou sa otvára samotný slávnostný akt odovzdania prestížnej ceny Zlatý biatec. Po nedávnych parlamentných voľbách som v súlade so Štatútom rozhodol poctiť našou výročnou cenou Zlatý biatec nielen prvých troch v poradí, ale aj ďaľšie osobnosti. Aby bolo jasné, že nepatríme medzi deklasovaných „vôľou ľudu“ a politikárčením akoby politikov zo všetkých politických strán, ktoré mali, majú a budú mať pouvoir vládnuť v našom štáte. Okrem chválenkárskej a vzletnej, či až špiritistickej strany SMER SD všetci ostatní hodnotili vývoj negatívne, ba až tragicky. Akoby neboli pod stavom republiky a jej občanov podpísaní, a na druhej strane, občania sa dostali do patovej situácie : *Slepo dôverovať, hlasovať za zmenu, či čo ...*

Bože, koľko máme skvelých osobností v našom štáte ?! A predsa iba výnimočne sa im dostane pozornosti médií, ktoré majú svoj okruh ľudí a tí sú zas prezentovaní do kolečka do kola. O tom rozhodujú ich vlastníci, alebo „správcovia“ z vôle volebných lídrov. Takže, od 1993. roka mám tú česť vyhlasovať laureátov Zlatého biatca. Dodnes ich bolo 242 a po dnešku 250, z toho 64 zo zahraničia. Všetci odovzdávajúci sú laureátmi prestížneho Zlatého biatca, resp. ocenenia Prominent ekonomiky, pričom výnimkou som iba ja. Založil som tú poctu – cenu a prví laureáti boli za rok 1993, teda už v novej Slovenskej republike, pričom vlastníkom Zlatého biatca s poradovým číslom 1 sa stal prvý prezident Slovenskej republiky Michal Kováč. Faktom je aj to, že niekoľko laureátov neskôr osobnostne zlyhalo.

**Dámy a páni,**

za svoj život som spoznal tisíce jedinečných ľudí – človečenských, čestných, žijúcich z práce a z umu, skromných a s úžasnou vnútornou harmóniou – nie však anjelskou, či trebárs z neživej hmoty. Títo ľudia, mnohí obyčajnejší ako si vôbec vieme predstaviť, a plejáda štrvrťtisíca osobností poctená Zlatým biatec mi dodávajú silu a chuť do života. O každom z dnešných laureátov vyslovím jedno – dve súvetia, lebo čo malo byť povedané, bolo uvedené v zozname nominovaných, a v nijakom prípade neobsiahne to, čo ich vynieslo „hore“. Inak, viacerí dostali možnosť reagovať v diskusii k úvodnému dokumentu.

Na základe výsledku tajného hlasovania sa laureátmi Zlatého biatca za rok 2015 stali :

**Víťaz hlasovania Ing. Peter Lukeš**

Je to virtuóz v poradí štvrtej veľkej revolúcie – biologickej, technologickej a elektronickej, ktorý vstupuje svojimi investičnými akciami do budúcnosti.

**Druhou v poradí je JUDr. Eva Mišíková**

Štyridsať rokov skutočnej ľudskej odvahy až chrabrosti, ako aj nezlomnosti v snahe, aby víťazili v našom živote pravda a spravodlivosť. Akoby bola z iného sveta a svojím konaním neuveriteľná, ale skutočná prokurátorka a teraz advokátka.

**Tretím v poradí je Prof. MUDr. Juraj Pechan, CSc.**

Je prednostnom Kliniky onkologickej chirurgie SZU a NOU, ktorá svojím svojimi medicínskymi výkonmi a celkovou starostlivosťou je takmer na hranici snov, a prejavovaným vzťahom k pacientovi zo strany lekárov, zdravotných sestier a tiež pomocného personálu je prinajmenej nasledovaniahodný. Predstavujem jeho pracovníkov, či priam spolupracovníkov : za zdravotné sestry pani dr. Beatu Bernardičovú, za lekárov – chirurgov primára doc. MUDr. Pinďáka, CSc. a MUDr. Dolníka, PhD.

Dodal by som, že pred piatimi rokmi zvíťazil v tajnom hlasovaní za laureátov Zlatého biatca Národný onkologický ústav a vtedy ho prevzali aj dnes prítomní súčasný riaditeľ MUDr. Jozef Dolinský a jeho predchodca MUDr. Jozef Šálek.

**Na základe článku VIII. Štatútu z 10. apríla 2006 vyhlasujem za laureátov Zlatého biatca 2015 :**

**Doc. Ing. Jozefa Makúcha, PhD**

Ako väčšina finančníkov má často ustarostený výraz na tvári, ale z pôsobenia NBS by mal byť spokojný, a predovšetkým v komunikácii o tom, kam smeruje a teda ako sa vyvíja hospodárstvo na našom území.

**Doc. MUDr. Daniela Bohmera, CSc.**

Je takým vedúcim pracovníkom – prednostom Ústavu, ktorý odmieta v praktickom dennom živote priemernosť a vyžaduje plné nasadenie od každého pracovníka. A čo je najdôležitejšie, že najprísnejšie kritéria má na seba.

**Gen. Ing. Svetozára Naďoviča**

Len si spomeňte na vojenských činiteľov od maršalov, cez generálov po radových vojakov, ktorých sme si ctili a máme medzi osobnostnými vzormi za vlastenectvo a nezlomnosť presvedčenia. Aj v našich časoch máme vojakov, ktorým sa treba pokloniť za ich službu, o ktorej zložitosti a náročnosti smrteľníci ani len netušia. Jedným z nich je dnešný laureát,

**Prof. Ing. Mgr. Jaroslava Husára, CSc.**

Je duševne a myslením mladý vo veku, keď iní jeho rovesníci hovoria len o včerajšku. Vytrvale sa snaží hľadať a šíriť pravdu o fungovaní ekonomických zákonov. Je to sizyfovská práca, keďže väčšina zodpovedných za chod štátu nemá chuť, či vôľu počúvať, a akceptovať to, čo sa s nie dlhým časovým odstupom potvrdí v reálnom živote. Nie večne nespokojný, ale bez prestávky bojujúci proti neodbornosti, povrchnosti a neraz aj proti duševnej obmedzenosti.

**Prof. Ing. Rudolfa Siváka, PhD**

Patrí tiež medzi vekove zrelých ako páni Naďovič a Husár, a mohli by sme o ňom povedať to, čo o nich, lež s malými úpravami. Vďaka ktorým vlastnostiam sa mohol dopracovať k uznávaným ekonómom, pedagógom a organizátorom vysokého školstva ? Svojou bezhraničnou trpezlivosťou, kritickosťou začínajúcou u seba samého a končiacou u veličín, ktoré sa s kritikou spravidla nedokážu vyrovnať, a nezvyčajnou skromnosťou. Vyznáva prácu a chce len také výsledky, ktoré majú cenu pre jeho okolie i spoločnosť.

**Dámy a páni,**

v uplynulom roku sme požiadali verejnosť, a, samozrejme, našich členov, aby odporučili na udelenie Zlatého biatca zahraničnú osobnosť. Celkove sme takto dostali deväť návrhov s 253 hlasmi v osobitnom hlasovaní členov združenia a osobností slovenskej spoločnosti. Štyri z deviatich nominácii vzišli práve z tohto hlasovania. Výsledky hlasovania boli vskutku minimálne. Víťazom sa stal kardinál a arcibiskup pražský Dominik Duka, ktorý združeniu a všetkým hlasujúcim poďakoval písomne za vyjadrenú poctu a dôveru voči jeho osobe. Tak ako je už tradíciou medzi duchovnými, tak ani on neprevezme cenu Zlatý biatec. Výnimkou bol kardinál Korec, ktorému však dal súhlas na prijatie Zlatého biatca a členstva v našom združení nezabudnuteľný pápež Ján Pavol II.

**Vyhlasujem výsledky XIII. ročníka internetovej ankety World Politician**

Niekoľko základných údajov : počet nominovaných : 6, hlasovalo internetom 1296 respondentov, hlasovalo v osobitnom hlasovaní 199 respondentov, t.j. 66,5% z 299. Spolu hlasovalo 1495 respondentov.

**Víťaz :** V. Orbán, maďarský premiér, 753 hlasov, 40 z osobitného hlasovania +713 z internetu, 50,36% všetkých hlasov

**Ďaľšie poradie :** 2. S. Lavrov, ruský minister zahraničných vecí, 431 hlasov (149+282), 3. A. Tsipras, grécky premiér, 136 hlasov (1+135), 4. Wang Yi, čínsky minister zahraničných vecí, 71 hlasov (4+67), 5. A. Vučič, srbský premiér 66 hlasov (2+64) a 6. F. Mogherini, podpredsedníčka EK, 38 hlasov (3+35).

Veľvyslankyňa Maďarskej republiky Evu Molnár si prevzala osvedčenie o víťazstve a prijala náš potlesk pre Viktora Orbána.

**Vyhlasujem výsledky XVI. ročníka internetovej ankety BEST BANK**

Počet nominovaných : 6. Hlasovalo internetom 1299 respondentov, hlasovalo v osobitnom hlasovaní 155 respondentov, t.j. 51,85% z 299. Spolu hlasovalo 1454 respondentov.

**Víťaz :** Prvá stavebná sporiteľňa, 429 hlasov, 29,50% všetkých hlasov (23+406).

Ďaľšie poradie : 2. J&T banka, 386 hlasov (35+251), 3.-4. SlSp, 237 hlasov (30+207) a VÚB, 237 hlasov (21+216), 5. Tatrabanka, 187 hlasov (33+154) a 6. UniCreditBank, 78 hlasov (13+65).

Predseda predstavenstva PSS Imrich Béreša si prevzal osvedčenie o víťazstve a prijal náš potlesk.

**Víťazi tradičných ankiet, ktorí boli vyrozumení, že sú víťazmi.**

VIII. ročník Najsympatickejší člen vlády SR : víťaz R. Fico, predseda vlády, 473 hlasov, 35,99 všetkých hlasov (39+434)

IX. ročník Najsympatickejší poslanec NR SR : víťaz R. Raši, 231 hlasov, 30,55% všetkých hlasov (99+132)

Prvý ročník Najsympatickejšia osobnosť slovenskej politiky : víťaz R. Fico, predseda vlády SR, 910 hlasov, 30,56% všetkých hlasov (53+857)

Prvý ročník Najsympatickejšia osobnosť mieru a bezpečnosti : víťaz Si Ťin Pching, prezident ČĽR, 569 hlasov, 36,01% všetkých hlasov (69+500)